           Specialiųjų pirkimo sąlygų 4 priedas
 „Tiekėjų pašalinimo pagrindai, kvalifikacijos reikalavimai“

TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI 

„TIEKĖJŲ PAŠALINIMO PAGRINDAI“
Perkančioji organizacija atmeta tiekėjo pasiūlymą, jeigu: 
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).

Pastaba. Tiekėjas teikdamas pasiūlymą turi pateikti laisvos formos deklaraciją dėl pašalinimo pagrindų nebuvimo atitikties reikalavimams. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.

„KVALIFIKACIJOS REIKALAVIMAI“

1. Tiekėjo kvalifikacija turi atitikti šio priedo 1 lentelėje nustatytus reikalavimus kvalifikacijai. 
2. Tiekėjas gali remtis kitų ūkio subjektų pajėgumais, kad atitiktų 1 lentelės 1-2 eilutėse nustatytus reikalavimus, tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
3. Subtiekėjams 1 lentelės 1 eilutėje nustatytas reikalavimas nenustatomas.
4. Jei tiekėjas (jo pasitelkiami specialistai) pats atitinka 1 lentelės 2 eilutėse nustatytus reikalavimus, tačiau ketina pasitelkti subtiekėjus (jo specialistus) – tokiu atveju subtiekėjų specialistai privalo atitikti nustatytus kvalifikacinius reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
5. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
6. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį) (pavyzdžiui, tik išnuomos patalpas, išnuomos įrangą ar pan.), tiekėjas, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
7. Šio priedo 1 lentelėje reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos[footnoteRef:2]. Atitinkamai, pirkimo vykdytojas turi nurodyti, iki kada šie dokumentai turės būti pateikti, pavyzdžiui, iki pirkimo sutarties pasirašymo, iki paslaugų teikimo pradžios ar iki kito, pirkimo vykdytojo nurodyto, termino. [2:  Žr. https://eimin.lrv.lt/lt/veiklos-sritys/verslo-aplinka/reglamentuojamu-profesiniu-kvalifikaciju-pripazinimas ir specialiuosius teisės aktus.] 

8. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
1 lentelė. Kvalifikacijos reikalavimai
	Eil. Nr.
	Reikalavimas
	Atitikį pagrindžiantys dokumentai
	Subjektas, kuris turi atitikti reikalavimą

	1. 
	Teikėjas per pastaruosius 3 metus iki pasiūlymo pateikimo termino pabaigos arba per laiką nuo teikėjo įregistravimo dienos (jeigu teikėjas veiklą vykdė mažiau nei 3 metus) turi būti tinkamai suteikęs tyrimų ir/ar apklausų paslaugų, kurių vertė turi būti ne mažesnė kaip: 

17900,00 Eur be PVM.

Galutinį rezultatą tiekėjas gali būti pasiekęs pagal vieną ar kelias sutartis, sudarytas dėl to paties objekto. 


	Tiekėjas turi pateikti skaitmenines dokumentų kopijas arba elektroninės formos dokumentus:
1. per paskutinius 3 metus iki pasiūlymo pateikimo termino pabaigos arba per laiką nuo teikėjo įregistravimo dienos (jeigu teikėjas veiklą vykdė mažiau nei 3 metus) iki pasiūlymo pateikimo dienos tinkamai suteiktų tyrimų ir/ar apklausų paslaugų, sąrašą (užpildyti pirkimo sąlygų 4 priedo 1 priedėlį) nurodant pirkėją (paslaugų gavėjo pavadinimą), sutarties objektą (paslaugos pavadinimą), sutarties numerį ir sutarties ar sutarties dalies sudarymo datą, sutarties vykdymo laikotarpį, įvykdytos sutarties ar sutarties dalies sumą eurais be PVM, paslaugų gavėjų (tiek viešų, tiek privačių asmenų) adresus, kontaktinius asmenis (vardas, pavardė, pareigos, telefono numeris) taip pat kartu su 4 priedo 1 priedėliu pridėti paslaugų gavėjo atsiliepimą apie tinkamą sutartinių įsipareigojimų vykdymą, kuriame būtų nurodytas sutarties numeris, sutarties sudarymo data, sutarties vykdymo laikotarpis ir įvykdytos sutarties/sutarties dalies suma Eur be PVM. (užpildyti pagal pirkimo sąlygų 4 priedo 2 priedėlį) Paslaugos gavėjo atsiliepimas turi būti pasirašytas fiziniu arba kvalifikuotu elektroniniu parašu. 

Jei teikėjas teikia informaciją apie vykdomą pirkimo sutartį/sutarties dalį, laikoma, kad jo patirtis atitinka keliamą reikalavimą, jei vykdomos pirkimo sutarties įvykdyta dalis yra ne mažesnė kaip pirkimo dokumentuose reikalaujama suma:
[bookmark: _GoBack]17900,00  Eur be PVM.
	· tiekėjas;
· ūkio subjektas, kurio pajėgumais  tiekėjas remiasi, kad atitiktų šį reikalavimą;
jeigu pasiūlymą teikia ūkio subjektų grupė, veikianti pagal jungtinės veiklos (partnerystės) sutartį, visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.

Teikėjui nedraudžiama remtis sutartimi, kurią teikėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus teikėjo, dalyvaujančio viešajame pirkime suteiktos paslaugos, jų apimtis, vertė, o ne visas vykdytos sutarties objektas.



	2.
	Tiekėjas turi pasiūlyti kvalifikuotus specialistus, turinčius būtinas žinias bei patirtį, reikalingą paslaugų tinkamam teikimui:
2.1. ne mažiau kaip 1 (vieną) specialistą: 
- kuris (-ie) yra įgijęs (-ę) ne mažesnę kaip 2 (dviejų) metų kibernetinio saugumo darbo patirtį per pastaruosius 4 (ketverius) metus
· turi bent vieną iš toliau nurodytų sertifikatų: ISC2 ISSMP (ISC2 ISC2 Information Systems Security Management Professional), ISC2 CISSP (ISC2 Certified Information Systems Security Professional), GIAC GSLC (GIAC Security Leadership), GIAC GSTRT (GIAC Strategic Planning, Policy, and Leadership), GIAC GSE (GIAC Security Expert), ISACA CISM (ISACA Certified Information Security Manager ), ISACA CGEIT (ISACA Certified in the Governance of Enterprise IT) arba EC CCISO (EC Certified Chief Information Security Officer)
ir tinkamumą

2.2. ne mažiau kaip 1 (vieną) specialistą, kuris turi ne mažesnę kaip 2 (dviejų) metų patirtį susijusią su apklausų/interviu organizavimu ir (ar) apklausos formų rengimu.



	Specialistų sąrašas pateikimas pasiūlymo formos (A dalis) 5 punkto lentelėje. 

Tiekėjas turi pateikti skaitmenines dokumentų kopijas arba elektroninės formos dokumentus:
1. informacija apie specialistą (-us): specialisto vardas pavardė, gyvenimo aprašymas (CV), darbo trukmė (mėnesiais) kibernetinio saugumo srityje (taikoma 2.1. papunktyje nurodytam specialistui), srityje, susijusioje su apklausų/interviu organizavimu ir (ar) apklausos formų rengimu (taikoma 2.2. papunktyje nurodytam specialistui), kvalifikaciją liudijančių galiojančių sertifikatų kopijos (taikoma 2.1. papunktyje nurodytam specialistui) ir kita, informacija, patvirtinanti specialisto darbo patirtį atitinkamoje srityje (pvz. nurodyti konkrečius vykdytus projektus kibernetinio saugumo srityje (taikoma 2.1. papunktyje nurodytam specialistui), srityje, susijusioje su apklausų/interviu organizavimu ir (ar) apklausos formų rengimu (taikoma 2.2. papunktyje nurodytam specialistui), dalyvavimo atitinkamame projekto trukmę (mėnesio tikslumu) ir kiti patirtį pagrindžiantys dokumentai). Darbo patirties aprašyme turi būti nurodyta tiek ir tokio pobūdžio projektų, kad pagal juose dirbtą laiką bei atliktas funkcijas, siūlomas specialistas turėtų konkurso sąlygose reikalaujamą patirtį.
2. Jei darbo patirtis grindžiama konkrečiais vykdytais projektais, tiekėjas pateikia paslaugų gavėjo (užsakovo) pažyma apie tai, kad svarbiausių įgyvendinto projekto paslaugų suteikimas ir galutiniai rezultatai buvo tinkami, kurioje turi būti nurodytas trumpas paslaugų aprašymas, kuris įrodytų atitikimą nustatytam kvalifikaciniam reikalavimui, specialisto pareigos projekte, specialisto suteiktų paslaugų datos, paslaugų gavėjai, ar paslaugos buvo suteiktos tinkamai arba kiti lygiaverčiai dokumentai. Pateiktuose įrodymuose turi būti nurodyti tiekėjų siūlomus specialistus identifikuojantys duomenys (vardas, pavardė), pagal galimybes – projekto metu įgyvendinti veiksmai.

1) Pastabos:
1) Tiekėjas gali siūlyti daugiau nei po vieną specialistą kiekvienai pozicijai, tačiau kiekvienas jų turi atitikti jiems keliamus nurodytus reikalavimus ir pateikti reikalaujamą jų kvalifikaciją įrodančius dokumentus.
2) Specialistų patirtis skaičiuojama mėnesiais, jei keliamas reikalavimas turėti specialistui patirtį konkrečioje srityje ne mažiau kaip 1 metus, tai turi būti suminė patirtis ne mažiau kaip 12 mėn. Jei pvz. specialistas prieš 1 metus rengė apklausos formas, tai bus laikoma, kad turi patirtį ne vienerių metų, o tik tokio laikotarpio, kuriuo buvo rengiamos apklausos formos. Darbo patirtis tuo pačiu laikotarpiu vykdant skirtingus projektus arba užimant pareigas keliose darbovietėse nėra sumuojama (pvz. jeigu 2022 m. balandžio 1 d. – gegužės 31 d. buvo užimamos pareigos dviejose darbovietėse, bus laikoma, kad įgyta 2 mėnesių patirtis). Tuo atveju, jeigu specialistas dirbo ne pilną mėnesį, patirtis skaičiuojama taip: jeigu per mėnesį dirbta mažiau kaip pusė atitinkamo mėnesio kalendorinių dienų, laikoma, kad neturi 1 mėnesio patirties, jeigu per mėnesį dirbta ne mažiau kaip pusė atitinkamo mėnesio kalendorinių dienų, laikoma, kad turi 1 mėnesio patirtį).
3) Tiekėjas turi užtikrinti savo specialistų bendravimą lietuvių kalba (žodžiu ir raštu) arba tiekėjas savo sąskaita privalo užtikrinti savalaikes ir tinkamas vertimo paslaugas.
4) Specialistų patirtis nesumuojama. Vertinama kiekvieno specialisto maksimali įgyta patirtis. Sutartys, projektai pagrindžiantys specialistų patirtį turi būti įgyvendinti iki pasiūlymo pateikimo datos.
5) Jei dalyvis teikia informaciją dėl tebevykdomos sutarties, kurios pagrindu atitinkamas specialistas jau atliko (pilnai įgyvendino) jam priskirtas funkcijas (atitinkančias nustatytus kvalifikacijos reikalavimus), laikoma, kad specialistas atitinka šiam keliamus minimalius kvalifikacijos reikalavimus, tačiau dalyvis turi pateikti šią aplinkybę aiškiai patvirtinantį dokumentą (pvz., pasirašytas paslaugų perdavimo-priėmimo aktas, kuriame būtų įvardintos suteiktos paslaugos bei šias paslaugas suteikęs asmuo).
	· tiekėjas;
· ūkio subjektas, kurio pajėgumais  tiekėjas remiasi, kad atitiktų šį reikalavimą;
· jeigu pasiūlymą teikia ūkio subjektų grupė, veikianti pagal jungtinės veiklos (partnerystės) sutartį, ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
subtiekėjas, jeigu jis vykdys tą pirkimo sutarties dalį, kuriai reikia 2 punkte nustatytos kvalifikacijos (jeigu tiekėjas pats atitinka reikalavimą, tačiau ketina pasitelkti subtiekėją).




